১  স্বর্গের দেয়ালে হলো যে এক ছিদ্র  মাসটা স্বর্গে তখন আশ্বিন, কি ভাদ্র।  স্বর্গের হাওয়া ঢোকে সেটা দিয়ে নরকে  নরকবাসীরা সে  হাওয়া খায় দমকে।  তা দেখে স্বর্গবাসী বসালো সালিশ  ভগবানের কাছে দিল কঠিন নালিশ।  নরকবাসীরাই বা দেবে কেন ছাড়?  মিষ্টি স্বর্গ হাওয়া আসছে এধার!  তারাও করলো মিটিং, শলা-পরামিশ  ভগবানের কাছে দিল তারাও নালিশ।  ভগবান বসলেন- করতে এ বিচার  পাঠাও যে যার উকিল, একি অনাচার!  যার যত নালিশ আর আপত্তি যত  উকিলদ্বয় করবে সবের প্রতিনিধিত্ব।  মাগার খোঁজ নিয়ে দেখা গেল  সব উকিল যে নরকে!  কাকে রেখে কাকে পাঠায়?  স্বর্গ গোটাটা খুঁজেও উকিল না পাওয়া যায়।  গল্পটা  যাকে নিয়ে- সদাই করেন মিথ্যাচার  সত্য যে কাকে বলে, জানেনা যিনি লইয়্যার।